Jan

Jan (Ok: Johann; Utspraak mit weke J, as in Franzöösch Jean) is een plattdüütschen Vörnaam för Jungs.

Herkamen
Jan un Johann kaamt vun den greekschen Naam Ιωάννης (Ioannes). Düsse Naam kümmt wedder ut de hebreesche Spraak. Dor heet de Naam Yochanan (יוחנן). Dat bedutt „De Herr (JHWH) is gnädig“ oder ok „De Herr hett (sien) Gnaad sehn laten“. Dat schall bedüden: Düt Kind, dat so heten deit, is vunwegen Gott sien Gnaad up de Welt kamen. Dat is Gott sien Geschenk. In de Bibel gifft dat in dat Nee Testament Johannes den Döper un den Jünger Johannes. Vun em warrt seggt, vun all de Jüngers weer he Jesus de Leevste ween. Dorüm is sien Naam mank de Christen in all Tieden ganz begäng.

De plattdüütsche Naam
De Plattdüütschen weeren fröher mundfuul. Se hefft de langen bibelschen Naams jümmers afkört. So is ut Johannes toeerst Johann wurrn un later denn, noch körter, Jan. 

Anner Spraken un anner Formen
Den Naam Jan gifft dat nich bloß in de plattdüütsche Spraak. Ok in dat Poolsche un in dat Tschechisch is dat een Vörnaam, de faken bruukt warrt. Ok nich veel anners heet dat in Italieensch (Gian) un in Franzöösch (Jean)

 albaansch: Gjon
 Oolt-Karkensaawsch: Ioan (Ιωанъ)
 araabsch: Yaḥyā (يحيى), Yahia
 aramääsch: Yohanun, Yohanan
 armeensch: * Howhannes, Hovhannes (Հովհաննես oder Յովհաննես (Jovhannes)), Up russisch Aart Owannes (Ованнес)
 baskisch: Jon
 bretoonsch: Yann, Yannic, Yannick, Iwan
 bulgaarsch: Iwan, Wanko, Yani (Яни), Yanko (Янко), Yoan (Йоан)
 chineesch: Yuehan
 däänsch: Evan, Hasko, Iven, Jen, Jens
 düütsch: Hannes, Hanns, Hans, Hansi, Hänsel, Hansele, Hennig, Henning, Henno, Huschke, Jan, Jo, Jojo, Joann, Johann, Johannes, Jannis, Jannes, Johanne
 freesch: Hasko, Jens, Jannis, Janes
 ripuaarsch: Hennes
 Nedderfränksch: Scheng, Joãn 
 engelsch: Jack, Jacky, Johanan, John, Johnny, Jonny, Shawn
 färöisch: Jógvan, Jan, Jann, John, Jonn, Jóan, Jóanes, Jóanis, Jóannes, Jóannis, Jóhann, Jóhannes, Jóhannis, Jóhannus, Jón, Hannes, Hannis, Hannus, Hanus
 finnsch: Hannu, Janne, Juhani, Juho, Jukka, Jussi
 franzöösch: Jean (öller Formen: Jehan, Joannes)
 galicisch: Xoán
 gälisch: Iain
 greeksch: Ioannis (Ιωάννης), (ooltgr. Iōhannēs, Iōannēs - Ἰωάννης), Yannaki (Γιαννάκι), Yannis (Γιάννης), Yannos (Γιάννος)
 hebrääsch: Shon (שון), Yochanan (יוחנן)
 irisch: Eóin, Sean, Shane
 islandsch: Hannes, Jóhann, Jón
 italieensch: Gian, Gianni, Giovanni, Giovannino, Nino
 japaansch: Yohane (ヨハネ)
 katalaansch: Joan
 koreaansch: Yo-Han
 kroaatsch: Ivan, Ivica, Iko
 latiensch: Ioannes, Joannes
 lettisch: Jānis
 litauisch: Janis
 nedderlandsch: Jan, Sjang, Johan
 norweegsch: Jan, Johan
 poolsch: Jan, Janusz
 portugeesch: João
 rätoromaansch: Gian, Gion
 rumäänsch: Ioan, Ion, Ionel, Ionică, Ionut, Nelu
 russisch: Ivan (Иван), Iwan, Janis, Wanja
 schottsch: Ian
 sweedsch: Johan, Jan
 serbsch: Jovan
 serbokroaatsch: Jano, Jovan, Jovo
 slawisch: Hanke, Hanko, Jan
 slowaksch: Jáno
 slowensch: Janez
 spaansch: Juan
 taiwaansch: Iok-hān (protestantsch), Jio̍k-bōng (kathoolsch)
 tschechisch: Jan, Janek, Janko
 törksch: Yahya
 ukrainsch: Iwan (Іван), Iwas (Івась), Iwasik (Івасик)
 ungarsch: János
 walisisch: Evan

Plattdüütsche Tonaams
Ut Johann un Jan sünd denn ok olattdüütsche Tonaams vun maakt wurrn, as Johannsen, Janssen un Jansen. De bedüüt so veel, as Ut Jan/Johann siene Familie, oder Vun Jan/Johann sien Hoff. 

Kiek ok nah bi
List vun plattdüütsche Vörnaams

 Weblenken 

Kategorie:Plattdüütsch
Kategorie:Vörnaam för Jungs